b'\n_START_ARTICLE_\nVrpolje (\xc5\xa0ibenik)\n_START_SECTION_\nKretanje broja stanovnika za Vrpolje (\xc5\xa0ibenik)\n_START_PARAGRAPH_\nKretanje broja stanovnika od 1857. do 2011._NEWLINE_Napomena: Do 1948. iskazivano pod imenom Vrpolje, a od 1953. do 1971. Vrpolje Primorsko_NEWLINE_Stanovni\xc5\xa1tvo je uglavnom hrvatsko, rimokatoli\xc4\x8dko.\n_START_SECTION_\nObrazovanje\n_START_PARAGRAPH_\nU mjestu djeluje i Osnovna \xc5\xa1kola Vrpolje koja vodi podru\xc4\x8dne \xc5\xa1kole u mjestima Boraja, Danilo i Perkovi\xc4\x87. Osnovna \xc5\xa1kola je izgra\xc4\x91ena 1938. godine, od kada i postoji obrazovna ustanova u mjestu.\n_START_SECTION_\nKultura\n_START_PARAGRAPH_\nVrpolje je poznato i po srednjovjekovnoj crkvi Uznesenja BDM i sve\xc4\x8danostima proslave blagdana Velike Gospe (15. 8.) kada se organizira i pu\xc4\x8dka fe\xc5\xa1ta sa sajmom._NEWLINE_Osim crkve Uznesenja BDM na podru\xc4\x8dju mjesta nalaze se i crkvice Sv. Ante, Sv. Ivan te kapelica na Gorici, a u novije vrijeme gradi se i kri\xc5\xbeni put s postajama od "Lokve" do Sv. Ivana koji dominira nad mjestom._NEWLINE_Zbog blizine grada (7-8 minuta normalne vo\xc5\xbenje), a i visokih cijena podstanarskih stanova u gradu dosta mla\xc4\x91ih generacija je ostalo \xc5\xbeivjeti u selu, tako da je zadnjih godina \xc4\x8dak organiziran i dje\xc4\x8dji vrti\xc4\x87._NEWLINE_U mjestu djeluje Kulturno-umjetni\xc4\x8dko dru\xc5\xa1tvo "Vrpoljac", osnovano 1961. godine. U dru\xc5\xa1tvu djeluje puha\xc4\x8dki orkestar koji je osnovan 1979. godine. Tako\xc4\x91er u mjestu djeluje i mje\xc5\xa1ovita klapa "Mirakul" osnovana 2004. godine.'